**KISKŐRÖS VÁROS KÉPVISELŐ-TESTÜLETE**

4-7/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. május 9-én (péntek) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Barkóczi László, Filus Tibor, Gmoser István, Kecskeméti János, Kudron Tamás, Pethő Attila, Pohankovics András, Szabó Adrián, Szedmák Tamás képviselők (10 fő)

dr. Turán Csaba jegyző

 Lucza Alexandra jegyzőkönyvvezető

**Meghívottként részt vett:** Molnár Éva, a Polgármesteri Hivatal munkatársa

 Arató János Lóránd Evangélikus igazgató lelkész

Fodor Tamás, kis Zsoltné, Rideg László a Bizottságok nem képviselő tagjai

**Távol maradt:** Ba Edit, Kissné Aszódi Daniella képviselők (2 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. A KISKŐRÖSI EVANGÉLIKUS EGYHÁZKÖZSÉG TÁMOGATÁSI KÉRELMÉNEK ELBÍRÁLÁSA

**Előterjesztő:** Polgármester

**Előadó:** Pénzügyi osztályvezető

1. **napirend**

A KISKŐRÖSI EVANGÉLIKUS EGYHÁZKÖZSÉG TÁMOGATÁSI KÉRELMÉNEK ELBÍRÁLÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kiskőrösi Evangélikus Egyházközség képviseletében Arató János Lóránd igazgató lelkész támogatási kérelmet nyújtott be Kiskőrös Város Önkormányzatához a TOP\_PLUSZ-3.3.2-21-BK1-2022-00001 „Helyi egészségügyi és szociális infrastruktúra fejlesztése” keretében „A szociális infrastruktúra fejlesztése a Jó Pásztor Szeretetotthonban” pályázat megvalósítása céljából. A Kérelmező a pályázat kapcsán 150 millió Ft támogatásban részesült, amelyhez 14.135.385 Ft önerő szükséges, ennek fedezetét kéri az Önkormányzattól. A projekt keretén belül az intézmény területén új épület, fedett terasz építés, valamint demens kert kialakítása történne meg.

**Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Arató János Lóránd igazgató lelkész** elmondta, hogy a közbeszerzési eljárás lezárult, a felmerülő plusz költségekre más forrásból nem tudnak fedezetet biztosítani, ezért kérik az Önkormányzatot az önerő biztosítására, ez egy egyszeri kérés, ezután elkezdődhet a kivitelezés.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**60/2025. sz. Képv. test. hat.**

A Kiskőrösi Evangélikus Egyházközség támogatási kérelmének elbírálása

**HATÁROZAT**

A Képviselő-testület

1. egyetért azzal, hogy a Kiskőrös Város Önkormányzata a Kiskőrösi Evangélikus Egyházközség részére 14.135.385,- Ft, azaz tizennégymillió-egyszázharmincötezer-háromszáznyolcvanöt forint összegű támogatást nyújtson Kiskőrös Város Önkormányzatának 2025. évi költségvetése terhére a TOP\_PLUSZ-3.3.2-21-BK1-2022-00001 „*Helyi egészségügyi és szociális infrastruktúra fejlesztése*” keretében „*A szociális infrastruktúra fejlesztése a Jó Pásztor Szeretetotthonban*” pályázat megvalósítása céljából.
2. felkéri a Polgármestert, hogy a Város 2025. évi költségvetésének soron következő módosítását a fentiek figyelembevételével terjessze elő.
3. felhatalmazza a Polgármestert a támogatással kapcsolatos szükséges jognyilatkozatok megtételére, a határozat mellékletét képező támogatási szerződés aláírására.

**Felelős:** polgármester

**Határidő:** azonnal

 *Melléklet a 60/2025. sz. Képviselő-testületi határozathoz*

**KISKŐRÖS VÁROS ÖNKORMÁNYZATA**

6200 Kiskőrös, Petőfi Sándor tér 1.



|  |  |
| --- | --- |
| Ügyiratszám: 236-71/2025. |  Melléklet: Támogatás elszámolása nyomtatvány |
| Ügyintéző: Molnár Éva |  Felhatalmazó levél |

**TÁMOGATÁSI SZERZŐDÉS**

amely létrejött egyrészről

**Kiskőrös Város Önkormányzata**

Székhely: 6200 Kiskőrös, Petőfi Sándor tér 1.

Adószám: 15724784-2-03

Törzsszám: 724782)

Képviseli: **Domonyi László Mihály polgármester** és **dr. Turán Csaba jegyző**

mint támogató (a továbbiakban: **Támogató**)

másrészről

**Kiskőrösi Evangélikus Egyházközség**

Székhely: 6200. Kiskőrös, Luther tér 3/1

Adószám: 19973605-1-03

Képviseli: **Arató János Lóránd igazgató lelkész**

mint kedvezményezett (a továbbiakban: **Kedvezményezett**)

(a továbbiakban együtt: Felek) között alulírott helyen és napon a következő feltételekkel:

* Támogató a Kedvezményezettnek Kiskőrös Város Önkormányzatának a Város 2025. évi költségvetéséről szóló 3/2025. (II.20.) önkormányzati rendelete (a továbbiakban: költségvetési rendelet) 7. melléklet 2. cím előirányzatának terhére támogatást nyújt.
* A támogatás célja: Kiskőrösi Evangélikus Egyházközség TOP\_PLUSZ-3.3.2-21-BK1-2022-00001 „*Helyi egészségügyi és szociális infrastruktúra fejlesztése*” keretében „*A szociális infrastruktúra fejlesztése a Jó Pásztor Szeretetotthonban*” pályázat megvalósítása. (Kormányzati funkció száma, elnevezése a 15/2019. (XII.7.) PM rendelet szerint: 102023 időskorúak tartós bentlakásos ellátása)
1. A vissza nem térítendő támogatás összege: **összesen bruttó 14.135.385 Ft**, amelyet a Polgármesteri Hivatal Pénzügyi Osztálya Kedvezményezett számára a támogató költségvetési elszámolási számlájáról átutalással a kedvezményezett OTP BANK Nyrt.-nél vezetett 11732002-23574845-00000000 számú számlájára utal át **2025. május 12. napjáig**.
2. Kedvezményezett a támogatást kizárólag a megjelölt cél(ok)ra fordíthatja, más személy vagy szervezet részére támogatásként tovább nem adhatja. A támogatás célnak megfelelő felhasználását Kiskőrös Város Önkormányzat jogosult a helyszínen ellenőrizni.
3. A fel nem használt támogatást Kedvezményezettnek Támogató számlájára vissza kell fizetnie.
4. Az elszámolást a Képviselő-testület Pénzügyi Bizottsága ellenőrzi és dönt annak elfogadásáról.
5. Az elszámolás az alábbi dokumentumok benyújtásával történik:
6. Mellékelt „Támogatás elszámolása” nyomtatvány
7. Kedvezményezett nevére és címére kiállított, képviselője által hitelesített számviteli bizonylatok másolatai

A hitelesítést megelőzően a kedvezményezett képviselője által az eredeti számviteli bizonylatok záradékolása szükséges. A záradék szövege: *„……………,- Ft a 236-71/2025. iktatószámú támogatási szerződés terhére elszámolva”*.

1. Az elszámolást Kiskőrös Város Képviselő-testülete Pénzügyi Bizottságának referenséhez (6200 Kiskőrös, Petőfi Sándor tér 1. emelet 4.) kell benyújtani.
2. Az elszámolás benyújtásának határideje: legkésőbb **2026.06.30 napja**.
3. Kedvezményezett köteles az érvényes adó és társadalombiztosítási szabályokat betartani. Támogató és Kedvezményezett kötelesek továbbá a támogatással kapcsolatos iratokat, valamint a támogatás felhasználását alátámasztó bizonylatokat teljeskörűen az elszámolás elfogadását követő öt évig megőrizni.
4. Kedvezményezett polgári és büntetőjogi felelőssége tudatában a szerződés aláírásával nyilatkozik, hogy nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja.
5. A támogatást Kedvezményezett részére történő átutalás időpontjától a *Polgári Törvénykönyvről* szóló 2013. évi V. törvény (a továbbiakban: Ptk.) szerinti késedelmi kamattal növelten kell visszafizetnie Támogató számlájára, amennyiben Kedvezményezett nem számol el megfelelően a támogatás felhasználásáról.
6. Jelen támogatási szerződés 2. sz. mellékletét képezi a Támogató által benyújtható azonnali beszedési megbízás jogát tartalmazó – a Kedvezményezett pénzforgalmi szolgáltatója által igazolt – felhatalmazó levél. A Támogató az azonnali beszedés jogát a Kedvezményezett szerződésszegése miatti visszafizetési kötelezettségének beállta esetén azonnal alkalmazhatja. A Felhatalmazó levelet 4 eredeti példányban a Kedvezményezett a szerződés aláírásával egyidejűleg a Támogató rendelkezésére bocsátja. Nem teljesítés esetén a visszafizetendő összeget és annak kamatait az állami adóhatóság megkeresésre adók módjára hajtja be.
7. Az *államháztartásról* szóló 2011. évi CXCV. tv. (továbbiakban: Áht.) 53. § rendelkezése szerint, amennyiben Kedvezményezett az előírt beszámolási kötelezettségének határidőben nem vagy nem megfelelő módon tesz eleget, a kötelezettség teljesítéséig a támogatás finanszírozását fel kell függeszteni.
8. Kedvezményezett indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani Támogatóhoz, legkésőbb az elszámolási határidő lejártáig. A támogatási szerződés módosításáról Támogató dönt.
9. Kedvezményezett jelen megállapodás aláírásával tudomásul veszi, hogy az *információs önrendelkezési jogról és az információszabadságról* szóló 2011. évi CXII. törvény rendelkezései alapján Támogató a támogatás kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a Város honlapján közzéteszi, és az adatok hozzáférhetőségét öt évig biztosítja.

17. Kedvezményezett kijelenti:

1. jelen támogatási szerződésben foglalt adatok, információk teljes körűek, valódiak, hitelesek
2. jelen támogatási megállapodásban meghatározott pénzügyi bizonylatokat, számlákat más támogató felé nem számolja el

18. Kedvezményezett név, cím, gazdálkodási forma, bankszámlaszám változásait, valamint az ellene indult csőd-, felszámolási és végelszámolási eljárást is a tudomására jutástól számított nyolc napon belül köteles Támogatónak írásban bejelenteni. A bejelentés elmulasztásából eredő károkért a felelősséget Kedvezményezett viseli.

1. Támogató a szerződéstől eláll, amennyiben tudomására jut, hogy Kedvezményezett valótlan adatot/adatokat szolgáltatott.
2. A támogatás a mindenkor hatályos *közbeszerzési* törvény, és az *általános forgalmi adóról* szóló törvény szabályai szerint használható fel.

1. Jelen szerződésben nem szabályozott kérdésekben a Ptk., az Nvtv., Áht., az *államháztartásról szóló törvény végrehajtásáról* szóló 368/2011 (XII.31.) Korm. rendelet, szabályai az irányadóak.
2. Az esetlegesen felmerülő jogvitákkal kapcsolatban a szerződő felek a Kiskőrösi Járásbíróság kizárólagos illetékességét kötik ki.

A jelen szerződés 3 számozott oldalból áll és 3 eredeti, egymással megegyező példányban készült, melyből 2 példány Támogatót, 1 példány Kedvezményezettet illet meg.

Felek a szerződést elolvasás és értelmezés után, mint akaratukkal mindenben megegyezőt jóváhagyólag, cégszerűen aláírják.

Kiskőrös, 2025. május ....

 Támogató Kedvezményezett

 Domonyi László Mihály Dr. Turán Csaba Arató János Lóránd

 polgármester jegyző igazgató lelkész

Pénzügyileg ellenjegyzem: Pénzügyileg ellenjegyzem:

Kiskőrös, 2025. május…...

 …………………………… …………………………….

 Molnár Éva Opauszki Gáborné

 pénzügyi osztályvezető felügyelő

 A Támogatási szerződés 1. sz. melléklete

…………………………………… (*támogatott neve, címe)*

……………………………………

……………………………………

**Kiskőrös Város Képviselő -Testülete**

**Pénzügyi Bizottsága**

**Támogatás elszámolása**

A **………………… számú** támogatási szerződés alapján kapott **……….. Ft** összegű támogatás 202…... ……. negyedévi/félévi/évi\* elszámolására a mellékelt összesítőn szereplő, összesen **…………… forint** összegű számlák másolatát\*\* nyújtjuk be.

Támogatás célja: ……………………………………………………………………………….

Kiskőrös, 202…. ……………….

 Tisztelettel:

**Elszámolás átvételének igazolása:**

Átvette: ………………………. *név*

202…..………………… *átvétel dátuma*

Készült 2 példányban.

 1. Pénzügyi bizottság példánya

 2. Támogatott példánya

\* a megfelelő rész aláhúzandó

\*\* a számla másolatra kérjük ráírni a következőt: „*A másolat az eredeti bizonylatról fénymásolással készült, azzal mindenben megegyező*.”

A hitelesítést megelőzően szükséges a támogatott képviselője által az eredeti számviteli bizonylatok záradékolása – *„……... Ft a ……/20…... iktatószámú támogatási szerződés terhére elszámolva*”.

**1. melléklet**

**Számla összesítő**

|  |  |  |  |
| --- | --- | --- | --- |
| **Sorszám** | **Számla sorszáma** | **Számla kibocsátó megnevezése** | **Számla összege** **Ft-ban** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |
| **7.** |  |  |  |
| **8.** |  |  |  |
| **9.** |  |  |  |
| **10.** |  |  |  |
| **11.** |  |  |  |
| **12.** |  |  |  |
| **13.** |  |  |  |
| **14.** |  |  |  |
| **15.** |  |  |  |
| **16.** |  |  |  |
| **17.** |  |  |  |
| **18.** |  |  |  |
| **19.** |  |  |  |
| **20.** |  |  |  |
| **Összesen:** |  |

**Kiskőrös, 202…. ……………..**

 **…………………………………**

A Támogatási szerződés 2. sz. melléklete

**FELHATALMAZÓ LEVÉL**

Tisztelt

OTP BANK Nyrt, 6200 Kiskőrös Petőfi Sándor tér 13.

Tájékoztatom Önöket, hogy Kiskőrös Város Önkormányzatával, 2025. május . napján, 236-71/2025. számú támogatási szerződés kerül megkötésre.

Megbízom Önöket az alább megjelölt fizetési számlánk terhére Támogató által benyújtandó beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése:  | Kiskőrösi Evangélikus Egyházközség |
| Felhatalmazással érintett előirányzat-felhasználási keretszámla száma:  | 11732002-23574845-00000000 |
| Kedvezményezett neve:  | Kiskőrös Város Önkormányzata |
| Kedvezményezett fizetési számlájának pénzforgalmi jelzőszáma: | 10400621-00027753-00000008 |

A felhatalmazás időtartama a szerződéskötés napjától visszavonásig.

A beszedési megbízáshoz csatolni kell a Támogatási Szerződés hiteles másolatát.

További feltételek:

1. beszedési megbízásonkénti értékhatár: bruttó 14.135.385 Ft fedezethiány esetén a sorba állítás időtartama legfeljebb: 35 nap
2. a felhatalmazás a felhatalmazó levél időtartama alatt csak a Kedvezményezett írásbeli hozzájárulásával vonható vissza

Kelt: Kiskőrös, .......... év ............... hó ... nap

............................................

Fizető fél számlatulajdonos

A fentieket, mint a Fizető fél számlatulajdonos pénzforgalmi szolgáltatója, nyilvántartásba vettük.

Kelt,……………………………………….., …….év, ………………………….hó, ………nap.

……………………………

pénzforgalmi szolgáltató

További hozzászólás nem volt, így **Domonyi László polgármester** az ülést 07:25 órakor bezárta.

Kmf.

Domonyi László dr. Turán Csaba

polgármester jegyző